Bent Bøgsted (DF), 2004-11-26:
Nu har jeg godt nok ikke været herinde så lang tid, det er kun 3 år, men jeg har alligevel fået den fornemmelse, at hvis man skal lave om på et forlig og det er større ændringer, som tilfældet er her, sikrer man sig, at man har opbakning til det i forligskredsen, inden man går i gang med det.
Det er den opfattelse, jeg har fået, det kan godt være, jeg har fået en forkert opfattelse, men det er det, jeg har forstået er normal kutyme.
Så kan jeg heller ikke forstå, hvorfor ministeren ikke sørger for, sådan som det er aftalt, at arbejdsmarkedets parter får fred og ro til at få forhandlet de sidste barselfonde på plads.
Regeringen har jo lovet dem det, men nu kommer der nogle udmeldinger om, at der laves indgreb i eksisterende aftaler.
For Dansk Folkeparti står det klart, at sådan som barselorloven er nu, er vi ikke umiddelbart interesserede i at ændre den.
Så burde det da være sådan, at man tog hensyn til, at meget af det, der skal laves om på, er overenskomststof.
Det er jo traditionelt overenskomststof, og det er også derfor, jeg har indkaldt LO og DA til drøftelser om det.
Så bliver der i øvrigt ikke rokket ved den nuværende barselorlov, uden at forligspartierne er blevet inddraget.
Men den er altså ikke ændret endnu, og derfor kan man jo ikke tale om noget, der overhovedet ligner et forligsbrud, eller at der skulle være meldt noget ud, som skulle rokke ved noget af det forlig, der er indgået.
Jeg har sagt: Lad os nu drøfte det.
Jeg synes, der skal være plads til åbenhed, hvis man har nogle ønsker om forbedringer eller om øget fleksibilitet i forhold til den, der findes nu.
Så må det være muligt at drøfte det, og så må vi efterfølgende drøfte, om der er enighed om de ændringer, der måske kan opnås på området.
Det synes jeg er en god og fair procedure.
Jeg må nok erkende, at vi var nogle stykker, der fik kaffen lidt galt i halsen tirsdag aften, da vi så på fjernsynet, at De Konservatives ordfører kom frem med forslaget, og det gjorde det ikke bedre, at vi kunne læse i avisen dagen efter, at ministeren var med på den.
Det fremgår af de udmeldinger, der er kommet, at VK vil lave om på barselorloven.
Men jeg har kunnet forstå, at det ikke var aftalt med Venstre, og det var i hvert fald heller ikke aftalt med Dansk Folkeparti, der er en del af forliget, og Kristendemokraterne, der støtter barselorloven, var heller ikke orienteret.
Det virker helt misvisende, når vi netop har lovet arbejdsmarkedets parter, at de nok skal få fred og ro til at få forhandlet barselorlov på plads her til foråret på de områder, der ikke er dækket ind.
Det virker helt misvisende, og jeg kan egentlig ikke forstå, at ministeren vil være bekendt at komme med sådan et udspil.
Det er måske godt nok De Konservatives ordfører, der går i spidsen, men det er i en helt forkert retning.
Det er vist meget normalt, og spillereglerne er jo sådan herinde, at når vi hver især har noget, vi står fast på, vil vi godt fortælle offentligheden om det, så det synes jeg hverken er en nyskabelse eller noget helt forkert.
Hvis der skal røres ved barselorloven, skal de forligspartier, der står bag den, naturligvis efterfølgende inddrages i behandlingen af det resultat, der kommer ud af de drøftelser, og det er da også en meget normal procedure.